stanford-oval/wikipedia huggingface dataset:
Piranesi (romaani)
Palkinnot ja ehdokkuudet

| Vuosi | Palkinto | Tulos | Lähde |
| --- | --- | --- | --- |
| 2021 | Audie Award (Vuoden äänikirja) | Voitto |  |
| 2020 | British Science Fiction Award (Paras romaani) | Ehdokkuus |  |
| 2020 | Costa Book Awards (Romaani) | Ehdokkuus |  |
| 2020 | Goodreads Choice Awards (Fantasia) | Ehdokkuus |  |
| 2021 | Parhaan romaanin Hugo-palkinto | Ehdokkuus |  |
| 2020 | Parhaan romaanin Nebula-palkinto | Ehdokkuus |  |
| 2021 | Locus-palkinto (Paras romaani) | 2. sija |  |
| 2021 | Women’s Prize for Fiction | Voitto |  |
| 2021 | Parhaan romaanin World Fantasy -palkinto | Ehdokkuus |  |
| 2022 | Tähtifantasia-palkinto | Voitto |  |
Yhdysvaltain sisäisen turvallisuuden ministeri

| Yhdysvaltain sisäisen turvallisuuden ministeri |
| --- | --- |
 United States Secretary of Homeland Security
 
 
 Nykyinen Kristi Noem 25. tammikuuta 2025 lähtien
Nimittäjä:  Yhdysvaltain presidentti
Perustettu:  24. tammikuuta 2003
Ensimmäinen:  Tom Ridge
Kotisivut:  www.dhs.gov
Yhdysvaltain sisäisen turvallisuuden ministeri (engl. United States Secretary of Homeland Security) on Yhdysvaltain sisäisen turvallisuuden ministeriön johtaja, hallituksen jäsen ja järjestyksessä kahdeksastoista presidentin sijainen. Ministerin tehtäviin kuuluu Yhdysvaltain ja sen kansalaisten turvallisuuden takaaminen. Se perustettiin Homeland Security Actin myötä vuonna 2002.
Nykyinen sisäisen turvallisuuden ministeri Alejandro Mayorkas astui virkaan 2. helmikuuta 2021.
Luettelo sisäisen turvallisuuden ministereistä

| # | Kuva | Nimi | Osavaltio | Virkakausi> Alkoi | Virkakausi> Päättyi | Presidentti |
| --- | --- | --- | --- | --- | --- | --- |
| 1 |  | Tom Ridge | Pennsylvania | 24. tammikuuta 2003 | 1. helmikuuta 2005 | George W. Bush |
|  |  | James M. Loy (vt.) | Pennsylvania | 1. helmikuuta 2005 | 15. helmikuuta 2005 | George W. Bush |
| 2 |  | Michael Chertoff | New Jersey | 15. helmikuuta 2005 | 21. tammikuuta 2009 | George W. Bush |
| 3 |  | Janet Napolitano | Arizona | 21. tammikuuta 2009 | 6. syyskuuta 2013 | Barack Obama |
|  |  | Rand Beers (vt.) | Columbian liittopiiri | 6. syyskuuta 2013 | 16. joulukuuta 2013 | Barack Obama |
| 4 |  | Jeh Johnson | New Jersey | 23. joulukuuta 2013 | 20. joulukuuta 2017 | Barack Obama |
| 5 |  | John F. Kelly | Massachusetts | 20. tammikuuta 2017 | 31. heinäkuuta 2017 | Donald Trump |
|  |  | Elaine Duke (vt.) | Ohio | 31. heinäkuuta 2017 | 6. joulukuuta 2017 | Donald Trump |
| 6 |  | Kirstjen Nielsen | Florida | 6. joulukuuta 2017 | 10. huhtikuuta 2019 | Donald Trump |
|  |  | Kevin McAleenan (vt.) | Hawaiji | 11. huhtikuuta 2019 | 13. marraskuuta 2019 | Donald Trump |
|  |  | Chad Wolf (vt.) | Virginia | 13. marraskuuta 2019 | 20. tammikuuta 2021 | Donald Trump |
| 7 |  | Alejandro Mayorkas | Columbian liittopiiri | 2. helmikuuta 2021 | 20. tammikuuta 2025 | Joe Biden |
|  |   | Benjamine Huffman (vt.) | Texas | 20. tammikuuta 2025 | 25. tammikuuta 2025 | Donald Trump |
| 8 |  | Kristi Noem | Etelä-Dakota | 25. tammikuuta 2025 | virassa | Donald Trump |
Aryna Sabalenka

| Aryna Sabalenka |
| --- | --- |
 Sabalenka 2024
Henkilötiedot
Syntynyt: 5. toukokuuta 1998 (ikä 26)
Kansalaisuus:   Valko-Venäjä
Tennispelaaja
Pituus:  182 cm
Paino:  80 kg
Kätisyys:  oikea
Palkintorahat:  32 199 298 USD
Kaksinpeli
Paras sijoitus:  1. (11.9.2023)
Turnausvoittoja:  14
Voitot/tappiot:  427–189
Grand Slam -turnauksissa
Australian avoimet:  2 voittoa (2023, 2024)
Ranskan avoimet:  välierä (2023)
Wimbledon:  välierä (2021, 2023)
Yhdysvaltain avoimet:  voitto  (2024)
Nelinpeli
Paras sijoitus:  1. (22.2.2021)
Turnausvoittoja:  6
Voitot/tappiot:  90–67
Aiheesta muualla
arynasabalenka.com
ITF
WTA
Aryna Sjarhejeuna Sabalenka (valkoven. Арына Сяргееўна Сабаленка; s. 5. toukokuuta 1998 Minsk) on valkovenäläinen tennispelaaja. Hän nousi 11. syyskuuta 2023 julkaistussa WTA-listalla kaksinpelissä ensimmäiselle sijalle ja nelinpelissä helmikuussa 2021. Hän on voittanut kaksinpelissä neljätoista WTA-turnausta ja nelinpelissä kuusi.
Vuonna 2016 Sabalenka nousi maailmanlistalla sijalta 548 sijalle 155. WTA-tason turnauksen pääsarjassa hän pelasi ensimmäisen kerran helmikuussa 2017 Dubaissa. Samana vuonna hän pelasi Fed Cupissa ja ratkaisi historiallisen finaalipaikan Valko-Venäjälle. Grand Slam -turnauksen pääsarjassa Sabalenka pelasi ensimmäisen kerran Wimbledonissa 2017, jossa hän eteni toiselle kierrokselle. Lokakuussa 2017 Sabalenka pelasi ensimmäisen kerran WTA-turnauksen loppuottelussa Tianjinissä. Loppuottelussa hän hävisi Marija Šarapovalle tiukan kaksieräisen ottelun päätteeksi. Hän nousi turnauksen jälkeen ensimmäisen kerran maailmanlistan 100 parhaan joukkoon.
Tammikuussa 2023 Sabalenka saavutti uransa suurimman turnausvoiton. Australian avointen kaksinpelissä hän voitti loppuottelussa Jelena Rybakinan erin 2–1 (4–6, 6–3, 6–4). Yhdysvaltain avoimissa 2023 hän hävisi Coco Gauffille loppuottelussa erin 1–2 (6–2, 3–6, 2–6), mutta nousi siitä huolimatta ensimmäistä kertaa urallaan maailmanlistalla sijalle 1. Vuonna 2024 Sabalenka uusi Australian avointen mestaruuden voittaen loppuottelussa Zheng Qinwenin. Sabalenka eteni Australian avoimissa mestariksi häviämättä erääkään turnauksessa.
Aiheesta muualla

Aryna Sabalenka WTA:n sivuilla (englanniksi)
Aryna Sabalenka ITF:n sivuilla (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Latvia
Vapautettu rakastaja

| Vapautettu rakastaja> Lover Unleashed |
| --- | --- |

Alkuperäisteos
Kirjailija:  J. R. Ward
Kieli:  Englanti
Genre:  fantasia
Kustantaja:  Penguin Group
Julkaistu:  1. maaliskuuta 2011
Ulkoasu:  sidottu
Sivumäärä:  548
Suomennos
Suomentaja:  Maria Sjövik
Kustantaja:  Basam Books
Julkaistu:  17. syyskuuta 2012
Ulkoasu:  sidottu
Sivumäärä:  595
Sarja: Mustan tikarin veljeskunta
Edeltävä:  Minun rakastajani
Seuraava:  Uudestisyntynyt rakastaja
Löydä lisää kirjojaKirjallisuuden teemasivulta
Vapautettu rakastaja (engl. Lover Unleashed) on Mustan tikarin veljeskunta -kirjasarjan yhdeksäs osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2011, ja se ilmestyi suomeksi 2012. Kirja kertoo Paynen ja Manuel Manellon tarinan.
Juoni

Kirjurineitsyen pyhäköstä ihmisten maailmaan tullut Payne on hengenvaarassa selkänikaman murtuman vuoksi eikä hän ehkä koskaan pysty enää kävelemään. Ajatus halvaantumisesta on raskas naaraalle, joka rakastaa taistelemista. Vampyyrit ovat toivottomia, joten paikalle hälytetään kirurgi ihmisten maailmasta Manuel Manello, Jane Whitcombin entinen kollega, joka kuuluu Caldwellin parhaimmistoon. Manny ja Payne eivät tienneet mitä odottaa, mutta pian kaksikon välillä alkaa räiskyä. Paynen veljellä Vishousilla on omat haamunsa taakkanaan. Lisäksi hänellä ja hänen shellanillaan Janella on selvittettäviä asioita keskenään. Samaan aikaan vanhassa maassa asustellut vampyyrisoturi Xcor ilmestyy Caldwelliin sotureidensa kanssa. Xcor kantaa edelleen kaunaa vampyyrille, joka surmasi aikoja sitten Bloodletterin. Qhuinnin ja Blayn välinen draama jatkuu.
Seafight

| Seafight |
| --- | --- |
Kehittäjä:  Bigpoint
Julkaisija:  Bigpoint
Julkaistu:  2006
Lajityyppi:  Toimintapeli
Pelimuoto:  Moninpeli
Alusta:  Adobe Flash
Jakelumuoto:  Web
Virallinen sivusto
Lisää peliartikkeleitaVideopelien teemasivulla
Infobox OK  : 
Seafight on merille sijoittuva selainpohjainen monen pelaajan tietokonepeli. Pelin julkaisi Bigpoint vuonna 2006. Seafight on ilmainen ja siellä on melkein 40 miljoonaa rekisteröitynyttä pelaajaa. Peli ei vaadi Adobe Flash Playerin lisäksi muita asennuksia.
Kehittyminen

Aluksi pelaajalla on huono laiva, ja tämä voi liikkua vain 1-tason kartoilla. Kun tekee tehtäviä, saa kokemuspisteitä, ja kun niitä on riittävästi, voi tehdä merirosvotestin. Merirosvotestin jälkeen pääsee aina yhden kartan ylemmäksi. Yhteensä tasoja on 20.
Eliittilaivan ostettuaan pelaaja saa eliittikuulia (admiraalikanuunoilla myös muita kuulia) ampumalla eliittipisteitä. Kun on saanut tietyn määrän eliittipisteitä, pelaaja saa 2. tason  eliittilaivan. Tasoja on yhteensä 27, joista viimeisten saaminen vaatii huomattavasti enemmän eliittipisteitä kuin ensimmäisten.
Alukset

Pelissä on 18 alusta, jotka voi ostaa kullalla. On myös valittavana 2 helmillä ostettavaa laivamallia. 18 kultalaivaa ovat tavallisia (eri kokoisia ja näköisiä) ja niiden saavuttamiseksi vaaditaan aina tiettyjä asioita tai tasoja, mutta helmimallit saa ostettua vaikka heti jos on vain tarpeeksi helmiä niiden ostamiseen.
Jackpot-taistelu

Jackpot-taistelussa pelaaja voi voittaa kimalteista keräämänsä jättipottieurot aidoksi rahaksi.
Jackpot-taistelu > Miten Jackpot-taistelu toimii?

Päävoittoeurot, joita voit kerätä kartalta menee ns. päävoittoon. Joka kuukausi käydään Päävoittotaistelu. Tämä järjestetään jokaisen kuukauden viimeisenä viikonloppuna.
Kun ilmoittaudut Päävoittotaisteluun, sinulta kysytään tiettyjä tietoja - täytä kaikki tarvittavat tiedot, tämä helpottaa palkinnon maksamista jos voitat kyseisen taistelun. Päävoittotaisteluun osallistuvat kokoontuvat Päävoittokartalla ja taistelevat toisiaan vastaan. Normaalisti taistelu kestää klo 15.00–21.00 välisen ajan. Jos päävoittotaistelukartalla on useampi kuin yksi pelaaja klo 21.00 jälkeen niin voittaja valitaan arvalla.
Huomaa: Päävoittoeuroilla (€) ei ole muuta käyttöä, eikä sitä voi käyttää pelissä.
Helmet

Helmiä voi hankkia keräämällä kimalteita ja hylkyjä. Jos sinulla ei ole tarpeeksi kultaa laivasi varustukseen niin pystyt vaihtamaan helmiä kullaksi jos pakottava tarve tulee.
Helmien ostaminen
Helmiä voi ostaa esim. matkapuhelimella. 5000 helmeä maksaa 2 euroa. Maksuvaihtoehtoina on tilisiirto, luottokortti, soittaminen, tekstiviestit, nordean solo, paypal jne. Pelissä voi myös ostaa tuplaajan, joka tuplaa saatavan määrän, muttei hintaa. Pelissä on myös Happy Hour (x2) ja Mega Happy Hour (x3). Jalkapallopelistä tulee myös mahdollisesti lisää pelivaluuttaa tilauksista.
Kilta

Pelissä voit liittyä jonkun toisen omistamaan kiltaan tai tehdä oman killan. Killassa on yksi johtaja ja kaksi neuvonantajaa, jotka huolehtivat killasta. Jokaisella killalla on oma keskusteluhuone pelissä. Killassa on yleensä veroprosentti, jossa jäsenet joutuvat maksamaan esim. 3 prosenttia kullastaan killalle. Killanjohtaja pystyy antamaan jokaiselle jäsenelle aina tarvittaessa killan kassasta kultaa.
Aiheesta muualla

Seafight sivut
Seafight foorumi
Bigpointin ohjesivusto pelille
Kenttäharmaita naisia

| Kenttäharmaita naisia |
| --- | --- |
Kirjailija:  Irja Virtanen
Kieli:  suomi
Genre:  sotaromaani
Kustantaja:  Tammi
Julkaistu:  1956
Sivumäärä:  249
Löydä lisää kirjojaKirjallisuuden teemasivulta
Kenttäharmaita naisia on Irja Virtasen kirjoittama romaani, joka julkaistiin vuonna 1956. Kirja kertoo jatkosodan aikana lottana Itä-Karjalassa toimineiden naisten kokemuksista. Teosta on nimitetty "naisten Tuntemattomaksi sotilaaksi". Romaani on omaelämäkerrallinen. Virtasen mukaan päähenkilö Ulla Rantalan tie lottana oli hänen oma tiensä "melkein piirrolleen".
Juoni

Kesällä 1942 helsinkiläinen tuore ylioppilas Ulla Rantala käy radiosähköttäjäkurssin Syvärannan lottaopistossa. Ulla on lähtöisin työläisperheestä. Ullan äiti on kuollut kymmenen vuotta sitten, minkä jälkeen isä on yksin huolehtinut Ullasta ja tämän veljestä Ilmarista. Ilmari on rintamalla Kannaksella. Pari viikkoa kurssin päättymisen jälkeen Ulla saa ensimmäisen lottakomennuksensa Itä-Karjalaan.
Lottajärjestö oli puoluepoliittisesti sitoutumaton, mutta vuoden 1918 sisällissota aiheutti edelleen tiettyä kahtiajakoa. Vaikka talvisodan jälkeen Lotta Svärdin jäseniksi hyväksyttiin muitakin kuin porvarillisiksi tunnettuja naisia, Ullan työläistausta aiheuttaa ongelmia muun muassa varusteiden hankkimisessa. Kaikesta on pulaa, ja kunnollisia varusteita saa vain oikeiden suhteiden avulla. Ullan isä, joka sisällissodassa taisteli punaisten puolella, on antanut tyttärelleen luvan liittyä lottiin ja päästää tämän komennuksellekin, mutta pelkää tyttärensä joutuvan taustansa takia ikäviin ristiriitatilanteisiin ja toisaalta miettii, onko nuorten naisten paikka ylipäätään sodassa.
Ullan lähtiessä komennukselle on asemasotavaihe. Sotilaita täynnä olevassa junassa Ullaa jo hieman arveluttaa, miten hän mahtaa selvitä tulevasta. Suojärven asemalta Ullan matka jatkuu pieneen karjalaiskylään. Samaan paikkaan on päätynyt myös Ullan kurssitoveri Marjatta Kari. Ulla oppii pian paikan tavoille ja kehittyy hyväksi työssään. Ulla ja Marjatta ovat päässeet samaan majoitukseen, mutta myöhemmin heidän oman rauhansa tulee rikkomaan uusi radisti Lahja Puska. Erittäin puheliaan Lahjan tärkein tavoite sodassa on löytää itselleen sulhanen ja päästä hyviin naimisiin.
Sodan pitkittyessä isänmaallinen into alkaa karista, kun arki koostuu päivästä toiseen pääasiassa työnteosta, kehnoista muona-annoksista, syöpäläisistä ja sairauksista. Myös moraalinen ryhti joutuu koetukselle. Lottiin kohdistuu sekä sanallista että fyysistä ahdistelua. Joidenkin sotilaiden kohdalla kotona odottava perhekään ei ole esteenä kesken palveluksen viriteltäviin suhteisiin, joita ei aina edes yritetä salailla. Toisaalta myös osa lotista toimii varsin suorasukaisesti, kuten sulhasta etsivä Lahja.
Ulla on lottakurssin aikana tutustunut päällystökoulussa olleeseen Arvi Mäkipuroon. He käyvät kirjeenvaihtoa ja tapaavat mahdollisuuksien mukaan lomillaan. Arvi saa siirron Äänislinnaan Onega-tehtaalle, ja myöhemmin Ulla anoo siirtoa samaan kaupunkiin. Ulla ei kuitenkaan saa jäädä Äänislinnaan, vaan hänet lähetetään ilmavalvontakeskukseen Latvaan. Siellä Polveksi kutsuttu talo paljastuu ahtaaksi ja rauhattomaksi paikaksi, jossa olot ovat vielä ankeammat ja ruoka laihempaa kuin Ullan aiemmassa paikassa. Kun Ulla pääsee käymään Äänislinnassa, Arvi ehdottaa kuulutusten ottamista ja vihkimistä varuskuntakirkossa, mihin Ulla vastaa myöntävästi.
Vastaanotto

Heti ilmestyttyään kirja sai ristiriitaisen vastaanoton. Lottien tehtävien kuvausta kehuttiin, mutta kirjaa pidettiin lotta-aatteen vastaisena. Ensimmäinen painos myytiin loppuun samana syksynä, mutta uusia painoksia ei otettu ennen 2000-lukua – ilmeisesti kirjan saaman kritiikin vuoksi.
Sakasti

St. Martin kirkon sakaristo, Gennep, Alankomaat. Pöydän alla olevissa laatikoissa säilytetään messukasukoita.
Sakaristo eli sakasti (lat. sacarium, sacrisha, secretarium) on kirkossa oleva huone, jossa papit ja muut jumalanpalveluksen toimittajat valmistautuvat palvelukseen. Sakaristossa säilytetään liturgisia vaatteita ja muita kirkkotekstiilejä, ehtoollisvälineitä ja muita tarvikkeita.
Keskiaikaisissa kirkoissa sakasti toimi kirkon ja seurakunnan arvoesineiden ja omaisuuden säilytyspaikkana Tästä syystä vanhojen kirkkojen sakastiin ei ole sisäänkäyntiä ulkopuolelta, vaan ainoastaan kirkkosalista. Kirkon rakentaminen aloitettiin usein sakastista.  Sakasti on voitu rakentaa myös myöhempänä laajennuksena. Esimerkiksi Tammelan keskiaikaisen harmaakivikirkon sakasti on sen nuorin osa. Kivisakastin rakentaminen puukirkkoon saattoi kertoa halusta rakentaa myöhemmin kivikirkko. Tällaisista suunnitelmista esimerkkejä ovat Savilahden kivisakasti Mikkelissä ja Tyrvännön sakaristo ja useat muut kesken jääneet kivikirkkohankkeet Suomessa. Sakariston katto saattoi olla holvattu ja seinät saatettiin koristella maalauksilla kirkkosalin tapaan.
Ruotsalaisen Skuttungen kirkon sakaristo
Sakaristossa säilytettiin kirkon tärkeimpiä kirjoja, kuten Raamattua sekä asiakirjoja, kirkon varoja ja erilaisia jumalanpalveluksissa tarvittavia arvokkaitakin esineitä. Sakaristoa on käytetty etenkin reformaation jälkeen myös muihin tarkoituksiin. Se on voinut toimia myös ripin vastaanottamistilana, aikaisemmin myös kirkottamisen tai muiden pienempien kirkollisten toimitusten paikkana, etenkin jos sakaristoon on sisustettu yksinkertainen alttari. Myös piscina, johon ylijäänyt ehtoollisviini tai kastemaljan vesi on kaadettu, voi sijaita sakaristossa. Sakaristo saattoi toimia myös eräänlaisena pappien työtilana, jossa oli seurakunnan kirjasto ja säilytettävänä muuta seurakunnan omaisuutta.
Sakariston paikka kirkkorakennuksessa on vaihdellut. Keskiajalla se oli yleisimmin kirkon pohjoispuolella, kuorin välittömässä läheisyydessä, mutta etenkin 1700- ja 1800-luvulla sakaristo rakennettiin usein kuorin ja siten alttarin taakse. Uudistunut jumalanpalveluselämä on paikoin merkinnyt sitä, että kirkon sakaristo on käynyt pieneksi ja esimerkiksi kirkon lehterin alle on sisustettu tila laajemmaksi sakaristoksi, jumalanpalveluksissa tarvittavien liturgisten asujen ja muiden esineiden säilytystilaksi ja jossa on tilaa kaikille jumalanpalveluksen viettoon osallistuvien valmistautumiseen. Uusissa kirkoissa sakaristo on usein kirkon takaosassa, pääsisäänkäynnin läheisyydessä, jolloin jumalanpalvelukseen liittyvä kulkue voi kokoontua sakaristossa ja palata sinne jumalanpalveluksen päätyttyä.
Huomiot

↑  "Näistä sivuosista on nähtävästi sakaristo usein samanikäinen kuin kirkko itse, jopa tarinoidaan useasta, että se on kirkkoa vanhempikin; mutta asehuone on monesti myöhemmin rakennettu. Paikoittain lienevät molemmat myöhään rakennetut, sillä ainakin Sund'in ikivanhaan kirkkoon nähden on historiallisesti todistettu, että sekä sakaristo että asehuone ovat 1600-luvulta, jota ennen ei kumpaakaan löytynyt."
Aiheesta muualla

Kuvia tai muita tiedostoja aiheesta Sakasti Wikimedia Commonsissa
Destiny Tour

| Destiny Tour> The Jacksons |
| --- | --- |

Albumi:  Destiny
Esitykset:  123
Destiny Tour oli The Jacksons -yhtyeen kiertue Destiny-albumin promoamista varten, joka pidettiin vuonna 1979. Yhtye esiintyi 123:ssa konsertissa.
Esityslista

Esityslista ensimmäinen osa (1979)
1. "Dancing Machine"
2. "Things I Do for You"
3. "Ben"
4. "Keep on Dancing"
5. Jackson 5 Medley
"I Want You Back"
"ABC"
"The Love You Save"
6. "I'll Be There"
7. "Enjoy Yourself"
8. "Destiny"
9. "Show You the Way to Go"
10. "All Night Dancin'"
11. "Blame It on the Boogie"
Esityslista toinen ja kolmas osa (1979/1980)
1. "Dancing Machine"
2. "Things I Do for You"
3. "Off the Wall"
4. "Ben"
5. Jackson 5 Medley
"I Want You Back"
"ABC"
"The Love You Save"
6. "I'll Be There"
7. "Rock with You"
8. "Enjoy Yourself"
9. "Don't Stop 'til You Get Enough"
10. "Shake Your Body (Down to the Ground)"
They Sang I Am Love at Amsterdam.
The London concert was filmed by BBC and leaked on the Internet. It is in High Quality of sound and video.
The audio of the Amsterdam concert leaked on the Internet. It is in High Quality.
Some bad quality performances of the New Orleans concert had been leaked, like Off the Wall, The Jackson 5 Medley and Don't Stop 'Till You Get Enough.
Chloe Sullivan

| Chloe Ann Sullivan |
| --- | --- |

Luoja(t):  Alfred Gough ja Miles Millar
Näyttelijä(t):  Allison Mack
Ensi- esiintyminen:  Pilot
Henkilötiedot
Status:  Nainen
Asuinpaikka:  Smallville Metropolis
Suhteet
Muut sukulaiset:  Gabe Sullivan (isä) Moira Sullivan (äiti)  Sam Lane (setä) Lois Lane (serkku) Lucy Lane (serkku) Nicholas Queen (poika)
Tutut:  Clark Kent Lana Lang Lex Luthor
Infobox OKVirheellinen NIMI-arvo: 
Chloe Ann Sullivan on Allison Mackin näyttelemä hahmo televisiosarjassa Smallville (2001–2011). Sarjaa varten kehitetty hahmo ei perustunut suoraan olemassaoleviin sarjakuvien hahmoihin – alussa kirjoittajat suunnittelivat hänet Lois Lanen arkkityypiksi, mutta ei Lois Laneksi itsekseen.
Jos jätetään Smallvillen oheissarjakuvat huomiotta, Chloe Sullivan esiintyi ensimmäisen kerran DC:n sarjakuvissa Nick Spencerin käsikirjoittamassa Jimmy Olsen -tarinassa vuonna 2010.
Roolijako

Allison Mack oli ensiksi hakenut Lana Langin rooliin, mutta hänet valittiin yllättäen näyttelemään Chloe Sullivania. Myös Kristen Bell haki Chloe Sullivanin roolia.
Sangha

Munkit elävät sanghan maallikkojäsenten antamien almujen varassa.
Sangha (sanskritiksi संघ), eli kanssaharjoittajat, on buddhalaisuudessa käsite, jolla tarkoitetaan käytännössä ystäviä ja auttajia polulla valaistumiseen. Sangha voi tarkoittaa myös buddhalaisten munkkien ja nunnien yhteisöjä tai oivaltaneita harjoittajia. Myös maallikot kuuluvat sanghaan. Sangha on yksi kolmesta jalokivestä.
Sanghan toiminta

Sanghan tehtävä on sekä säilyttää buddhalaisia tekstejä että toimia inspiraationa ja apuna muille, jotka harjoittavat buddhalaisuutta.
Yksittäinen buddhalainen saa sanghalta apua ja johdatusta omaan harjoitteluunsa, ja pääsee vastineeksi tarjoamaan sitä muille tarvitseville. Sanghan tarkoitus on tarjota buddhalaisille paikka meditoida ja harjoittaa uskoaan. Täysin itsenäisen meditaation ei katsota olevan kehittävää sanghaa korostavissa traditioissa. Käsitys itsenäisestä harjoittamisesta ja sen hyödyistä on ollut muutokselle altis aikojen saatossa.
Munkkien ja nunnien tulee noudattaa vinyaa, eli luostarisääntöjä, joista tärkeimmät ovat 10 hyvettä. Maallikoiden tulisi pyrkiä noudattamaan näistä viittä (vältä tappamista, varkautta, seksuaalista väärinkäyttöä, valehtelua ja päihtymystä), mutta munkkien ja nunnien tulee näiden lisäksi myös välttää seuraavia asioita:
syömistä puolen päivän jälkeen
tanssimista, musiikkia ja laulamista
itsensä koristamista
ylellisiä sänkyjä ja tuoleja
rahan, kullan ja hopean käsittelyä
Sanghasta erottaminen

Buddhalaisessa Tripitaka-kirjan Vinaya piṭaka -osassa, jossa määritellään munkkien ja nunnien eettisistä säännöistä todetaan, että munkki menettää asemansa mikäli tämä osallistuu sukupuoliseen kanssakäymiseen, varastaa tai tappaa tahallisesti toisen ihmisen. Munkkeutensa menettänyttä ei enää pidetä yhteisön jäsenenä.
Sergei Belavenets

Sergei Vsevolodovitš Belavenets (18. heinäkuuta 1910 – 7. maaliskuuta 1942)  oli neuvostoliittolainen šakinpelaaja.
Belavenets jakoi Moskovan mestaruusturnauksen voiton Vladimir Alatortsevin kanssa 1932 ja 1937. Vuonna 1938 hän jakoi Moskovan mestaruuden Vasili Smyslovin kanssa.  Hän voitti Venäjän mestaruuden 1934 .
1939 Belavenets osallistui Neuvostoliiton mestaruusturnaukseen ja sijoittui kolmanneksi. Se on hänen merkittävin šakillinen saavutuksensa.
Belavenets osallistui toiseen maailmansotaan Neuvostoliiton armeijassa. Hän kaatui saksalaisia vastaan  käydyssä taistelussa Novgorodissa maaliskuussa 1942.
Belavenets julkaisi šakkilehdissä Shahmaty v SSSR ja 64 loppupelianalyysejä ja monia muita artikkeleita. Ne on hänen kuolemansa jälkeen koonnut ja luetteloinut hänen tyttärensä Ljudmila (s. 1940), joka on myöskin vahva šakinpelaaja. Ljudmila Belevenets on lähišakissa naisten kansainvälinen mestari (1977) ja kirješakissa kansainvälinen mestari (1979). Ljudmila piti hallussaan naisten kirjesakin maailmanmestaruutta 1984-1992.
Pelejä

Belavenetsin merkittävimpiä pelejä on voitto Vjatšeslav Ragozinista Neuvostoliiton mestaruusturnauksessa 1935.
Sergei Belavenets vs. Viacheslav Ragozin, Neuvostoliiton mestaruus, Leningrad (1935)
Vuonna 1939 hän kukisti suurmestari Salomon Flohrin Leningradin turnauksessa.
Sergei Belavenets vs. Salomon Flohr, Leningrad (1939)
Metafysiikan esitys

Metafysiikan esitys (Discours de métaphysique) on Gottfried Leibnizin vuonna 1686 julkaisema lyhyehkö, noin kuusikymmensivuinen filosofinen metafysiikkaa käsittelevä tutkielma. Teoksessa Leibniz kehittelee filosofiaansa koskien fyysisiä substansseja, liikettä, kappaleiden resistenssiä sekä Jumalan roolia maailmassa. Teos on jaettu 37 lukuun.
Leibnizin metafysiikan perusteet ovat, että Jumala on äärimmäisen täydellinen olento (I), että Jumala on hyvä, mutta hyvyys on olemassa Jumalasta itsenäisenä (II), ja että Jumala on luonut maailman täydellisessä järjestyksessä ja täydelliseksi (III–VII).
Discours esitti omana aikanaan kiistanalaisen väitteen, jonka mukaan ”skolastisten filosofien mielipiteitä ei tulisi kokonaan ylenkatsoa” (XI). Modernin filosofian varhaiset teokset 1600-luvulla perustuivat usein kaiken keskiaikaisen filosofian hylkäämiseen. Leibniz ei suhtautunut skolastiikan virheisiin aivan yhtä ankarasti. Hän kirjoitti: ”Jos joku huolellinen ja mietiskelevä mieli näkisi vaivan selventääkseen ja ohjatakseen heidän ajatuksiaan analyyttisten geometrien tapaan, hän voisi löytää suuren aarteen tärkeitä totuuksia, jotka ovat täysin todistettavissa”.
Leibniz selittää näkemystään fyysisistä substansseista laajemmin Monadologiassaan.